./data/phi1348/abo013/phi1348.abo013.perseus-lat2.xml
C. Suetonius Tranquillus
sed     nuntiata Illyrici defectione transiit ad curam noui belli, quod grauissimum omnium     externorum bellorum post Punica, per quindecim legiones paremque auxiliorum copiam     triennio gessit in magnis omnium rerum difficultatibus summaque frugum inopia   et quanquam saepius reuocaretur, tamen perseuerauit, metuens ne     uicinus et praeualens hostis instaret ultro cedentibus  ac perseuerantiae grande pretium     tulit, toto Illyrico, quod inter Italiam regnumque Noricum et Thraciam et Macedoniam     interque Danuuium flumen et sinum maris Hadriatici patet, perdomito et in dicionem     redacto